હવે આ કિસ્સામાં ગત રોજથી વાઇરલ થયેલા વીડિયોને કારણે પોલીસ હરકતમાં આવી છે અને કીર્તિદાનના ડાયરામાં આડેધડ થયેલા ફાયરિંગને પગલે જેમણે પ્રસંગ રાખ્યો હતો તેમની સામે ફરિયાદ પણ નોંધવામાં આવી છે. જે ફાયરિંગનો એક વીડિયો સામે આવ્યો હતો. અને લગ્ન પ્રસંગે યોજાયેલા આ ડાયરામાં અનેક રાઉન્ડ્સ ફાયરિંગ થયા હતા તે બાબતને આધાર બનાવીને પોલીસે આર્મ્સ એક્ટ હેઠળ ગુનો નોંધ્યો છે. જૂનાગઢમાં બી ડિવીઝન પોલીસમાં આ ગુનો દઆખલ કરવામાં આવ્યો છે. તેમજ જેમણે પ્રસંગ આયોજિત કર્યો તે વ્યક્તિ સહિત 6 લોકો સામે ગુનો નોંધવામાં આવ્યો છે. નોંધનીય છે કે ગુજરાતમાં વારંવાર આ પ્રમાણેના ડાયરા થતા હોય છે જેમાં નોટો પણ ઉડતી હોય છે અને ફુલેકા કે વરઘોડામાં હવામાં ફાયરિંગ પણ થતા હોય છે થોડા મહિના અગાઉ એક ઘટનામાં ફુલેકામાં કાકાએ હવામાં ફાયરિંગ કર્યુ હતું પણ તે ગોળી ભત્રીજાને વાગતા ભત્રીજાનું મોત થયું હતું.